Videojòc de ròtle

Los videojòcs de ròtle (CRPG son los seus sigles en anglés), sovent abreujat mai incorrectament en jòcs de ròtle (RPG), son una mena de videojòc qu'utilisan los elements tipics dels jòcs de ròtle que que se jògan en persona. Los jòcs de ròtle per ordinator comprenon una gamma larga d'estils e de tipes de motors de jòc e se diversifiquèron fòrça.

Los elements de jòc dels RPG se pòden trapar dins los videojòcs d'estrategia de temps real, shooters de primera persona, shooters de tèrç persona, e qualques autres tipes coma los jòcs en linha multijogaires (MUD, multiple-user dungeon). 

Aqueles pòdon èsser en temps real o per torns. Qualques caracteristicas, entre d'autres, són: aver un scenari per jugar, cada jogaire a un o mai personatges al meteis còp e se pòt jogar sol o en multijogaire (cal pas los confondre amb los jòcs d'estrategia). An coma basa fonamentala d'acomplir una mission. Fòrça d'eles fan que lo personatge evolua a partir de combats amb de monstres, companhs o objèctes, de biais que pòdon melhorar las abilitats o obtenir de bonificacions. A diferéncia dels jòcs de plataformas, lo jugador a un marge de libertat per decidir dels moviments e accions dels personatges.

Qualques exemples de videjòcs
Rogue, 1980: primièr videojòc qu'explora a fons lo concèpte d'espeluga subterrana coma laberint, basa de gaireben topas las mapes seguentas del meteis genere
Ultima I, 1981: començament d'una de las sagas mai popularas
Dragon Quest, 1986: començament de l'escòla japonesa de videojòcs de ròtle
Final Fantasy I, 1987: primer jòc d'una saga a succès
Might and Magic: The Secret of The Inner Sanctum, 1987: començament d'una de las sagas que compta amb de versions per diferents formats e consòlas
Secret of Mana, 1993: un dels succès del mercat de las consòlas, combina d'elements de las sagas precedentas
Chrono Trigger, 1995: se remarca per la varietat d'istòrias possiblas e per aver fach evoluir lo sistèma de combat
Super Mario RPG: Legend of the Seven Stars, 1996: incursion del Mario, un dels personatges mai populars del mond dels videojòcs, dins lo mond del ròtle, prova de la popularitat del genere
EverQuest, 1999: MMORPG fòrça popular que faguèt esclatar la polemica per l'utilizacion de l'argent vertadièr e pel naut grau d'addiccion que provòca
Kingdom Hearts, 2002: jòc qu'abordèt lo public infantil del genere
Fable, 2004: celèbre per las accions diferentas que poirián far los personatges
World of Warcraft, 2004: Lo jòc massís mai popular de totes 

Categoria:Mena de videojòc
*